นายกรัฐมนตรีร่วมรณรงค์ วันอนุรักษ์มรดกไทย บอกกับเยาวชน อย่าปล่อยความหวังให้ลอยไปอนาคตต้องกำหนดเอง
ก่อนเป็นประธานการประชุม คสช. และ ครม. พลเอก ประยุทธ์ จันทร์โอชา นายกรัฐมนตรี ร่วมประชาสัมพันธ์ การจัดกิจกรรมวันอนุรักษ์มรดกไทย 2 เมษายน 2562 โดยได้ร่วมถ่ายภาพกับเยาวชนนักแสดงโขน และเยาวชนที่มาแสดงดนตรีไทย ซึ่งเป็นหลักสูตรเสริมการเรียนรู้ ฝึกทักษะด้านดนตรีไทย         ช่วงหนึ่งนายกรัฐมนตรีกล่าวกับเด็กๆ ว่า วันนี้ได้อ่านหนังสือเล่มหนึ่ง แล้วมีข้อความว่า หากเราโยนความหวัง และอนาคตขึ้นไปบนฟ้า ก็จะเหมือนกับปล่อยว่าวให้หลุดลอยไป โดยว่าวนั้นจะลอยไปไม่มีทิศทาง เหมือนกับความหวังของเราที่ลอยไปโดยไม่สามารถที่จะกำหนดอะไรได้ ดังนั้น ความหวังและอนาคตที่เราอยากได้ ต้องลงมือทำด้วยตนเอง และวันนี้ทุกคนที่มาก็เปรียบเหมือนความหวังของประเทศ ซึ่งตนเองได้ทำเรื่องต่างๆไว้ให้กับเยาวชนแล้ว        ขณะเดียวกัน ได้ทดลองเป่าขลุ่ย ก่อนที่นายกรัฐมนตรีกกล่าวว่า ความหวังที่ที่กล่าวกับเด็กๆนั้น ไม่เกี่ยวกับการจัดตั้งรัฐบาลใหม่ ไม่เกี่ยวกับนายกรัฐมตรี         จากนั้น ทางสำนักปลัดสำนักนายกรัฐมนตรี หรือ สปน. ได้นำเข้มที่ระลึกตราสัญลักษณ์พระราชพิธีบรมราชาภิเษก พุทธศักราช 2562 มาจำหน่าย พร้อมกันนี้เยี่ยมชมผลิตภัณพ์จากลุ่มผู้สูงอายุ จากโครงการรวมพลังประชารัฐส่งเสริมการมีงานทำให้ผู้สูงอายุ ปี 2562 โดยกระทรวงแรงงาน พร้อมกันนี้นายกฯได้หยิบตุ๊กตาในชุดพื้นเมือง ที่ผลิตโดยกลุ่มผู้สูงอายุ จ.เชียงใหม่ พร้อมระบุว่าเป็นสินค่าที่น่าสนใจ สามารถยกระดับจำหน่ายต่างประเทศได้ พร้อมกันนี้ยังได้อุดหนุนกระเป๋าผ้าทอ 4 ใบ และหมวก จากกลุ่มรัฐวิสาหกิจชุมชน ผู้สูงอายุ จ.ปราจีนบุรี เพื่อเตรียมไว้ให้แขกต่างประเทศที่มาเยือนประเททศไทย ซึ่งเป็นการประชาสัมพันธ์ผลิตภัณฑ์ประเทศไทย